— Зразумела, хатняе навучанне займае шмат часу, але я перакананая: мама ведае сваё дзіця лепей за любога настаўніка, таму і навучальны працэс ідзе эфектыўней. Я не абмежаваная рамкамі ўрока: штосьці засвойваецца вельмі хутка, а на штосьці складанейшае я магу патраціць і дзве гадзіны, магу сто разоў вярнуцца да тэмы, патлумачыць яе з розных бакоў, каб быць упэўненай, што дзіця ўсё зразумела і запомніла. Навучанне дома дазваляе дзецям пазбегнуць лішняга стрэсу, адчуваць сябе камфортна ў звыклай абстаноўцы. Акрамя таго, я часта чую пра сітуацыі, калі дзеці з нейкіх прычын не паспяваюць у школе засвоіць матэрыял належным чынам і бацькам даводзіцца дома тлумачыць усё наноў. Дык нашто ж марнаваць час і сілы?